recursal/SuperWikiNEXT-32B huggingface dataset:
**S/2015 (357439) 1** είναι η προσωρινή ονομασία του μοναδικού γνωστού φυσικού δορυφόρου του γεωπλήσιου αστεροειδή (357439) 2004 BL86. Εντοπίστηκε για πρώτη φορά το 2015, με επίγεια τηλεσκόπια, από τον Τζο Πόλοκ και Πετρ Πάβεκ. Παρατηρήσεις από το Σύπμλεγμα Επικοινωνιών Βαθέως Διαστήματος του Γκόλντσοουν και το Τηλεσκόπιο του Γκριν Μπανκ επιβεβαίωσαν ότι πρόκειται για ένα δυαδικό αστεροειδή με ένα δευτερεύον σώμα περίπου 70 μέτρα (230 πόδια) σε μήκος. Ο δορυφόρος υπολογίζεται πως περιφέρεται σε απόσταση τουλάχιστον 500 μέτρα (1,600 ft) από το πρωτεύον. Περίπου το 16% των αστεροειδών πάνω από 200 μέτρα (660 πόδια) σε διάμετρο, εκτιμάται πως είναι δυαδικοί.
Η **Άνα Μπεατρίς Μπαρός Ελ Σιάτι** (πορτογαλικά: *Ana Beatriz Barros El Chiaty*, γενν. 29 Μαΐου 1982) είναι Βραζιλιάνα μοντέλο, γνωστή για τις συχνές εμφανίσεις της στο περιοδικό Sports Illustrated Swimsuit Issue και για τη συνεργασία της με τις εταιρείες Intimissimi, Guess?, bebe, Victoria's Secret, Chanel cosmetics και την εταιρεία μόδας της Τζένιφερ Λόπεζ.

Βιογραφία
---------

Η Μπαρός γεννήθηκε το 1982 στην πόλη Ιταμπίρα της βραζιλιάνικης πολιτείας Μίνας Ζεράις, κόρη της νοικοκυράς Σόνια Μπαρός και του πολιτικού μηχανικού Ρεϊνάτο Μπαρός. Η οικογένεια μετακόμισε στο Ρίο ντε Τζανέιρο όπου η Μπαρός πέρασε τα παιδικά της χρόνια. Έχει πορτογαλική, ιταλική, ισπανική και γερμανική καταγωγή και είναι η μικρότερη από τρεις αδερφές: την Πατρίσια, η οποία είναι επίσης μοντέλο, και τη Μαλού (Μαρία Λουίζα), η οποία είναι δερματολόγος.

Καριέρα
-------

### Δεκαετία του 1990

Σε ηλικία 13 ετών, η Μπαρός και η μεγαλύτερη αδερφή της, Πατρίσια, έκαναν διακοπές στο Ρίο ντε Τζανέιρο όταν τις είδε ένας εκπρόσωπος της εταιρείας μοντέλων Elite Model Management. Η Μπαρός ενθαρρύνθηκε από το γραφείο μοντέλων Rio Elite να συμμετάσχει στον διαγωνισμό ομορφιάς Elite Model Look 1996, όπου κατέλαβε τη δεύτερη θέση μετά την Diana Kovalchuk. Στη συνέχεια, η Μπαρός διαγωνίστηκε στον διεθνή διαγωνισμό ομορφιάς Elite Model Look και κατέλαβε τη δεύτερη θέση σε παγκόσμιο επίπεδο. Το Elite έστειλε τον φάκελό της και μερικές φωτογραφίες της στην εταιρεία εσωρούχων GUESS?, μέσω της οποίας συμμετείχε στην εκστρατεία Millennium GUESS? μαζί με την επίσης Βραζιλιάνα μοντέλο Alessandra Ambrosio.

Προσωπική ζωή
-------------

Η Μπαρός παντρεύτηκε τον Ελληνο-Αιγύπτιο εκατομμυριούχο Καρίμ Ελ Σιάτι στη Μύκονο στις 8 Ιουλίου 2016. Μεταξύ των καλεσμένων ήταν τα επίσης μοντέλα της Victoria's Secret, Αλεσσάντρα Αμπρόζιο και Αντριάνα Λίμα. Στις 3 Δεκεμβρίου 2017, η Μπαρός γέννησε τον πρώτο τους γιό, Καρίμ Χαμέντ Ελ Σιάτι και στις 20 Φεβρουαρίου 2020, γέννησε τον δεύτερο γιό τους, Αλεξάντερ Ομάρ Ελ Σιάτι.

Παραπομπές
----------

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Άνα Μπεατρίς Μπαρός** |

* Official website
* Άνα Μπεατρίς Μπαρός στο Fashion Model Directory
Η **Εταιρεία για την Προώθηση Ελληνικών Μελετών** (αγγλ. *Society for the Promotion of Hellenic Studies* ή *Ελληνική Εταιρεία*, αγγλ. *Hellenic Society*) είναι βρετανική κοινωφελής εταιρεία που ιδρύθηκε το 1879 προς όφελος της μελέτης της ελληνικής γλώσσας, των ελληνικών γραμμάτων, της ελληνικής ιστορίας και της ελληνικής ιστορίας όλων των εποχών.

Η έδρα της που είναι το Ιστιτούτο Κλασικών Σπουδών στο Πανεπιστήμιο του Λονδίνου στεγάζεται στο Senate House. Στο ίδιο κτήριο στεγάζεται και η έδρα της αντίστοιχης Εταιρείας για την Προώθηση Ρωμαϊκών Μελετών και της κοινής βιβλιοθήκης των δύο αυτών εταιρειών.

Η Ελληνική Εταιρεία εκδίδει το επιστημονικό περιοδικό Journal of Hellenic Studies και συμπληρωματικά τεύχη με τον τίτλο «Archaeological Reports». Κυκλοφορεί επίσης μονογραφίες. Οργανώνει μια ετήσια εκδήλωση συνδιαλέξεων καθώς και διάφορες συναντήσεις και συνδιαλέξεις στο Λονδίνο. Παρέχει ακόμη υποτροφίες για φοιτητές και νεαρούς ερευνητές, ενώ ενισζύει σχολεία και πανεπιστήμια. Από την Ελληνική εταιρεία ιδρύθηκε το 1983 και Society for the Promotion of Byzantine Studies για την προώθηση των Βυζαντινών μελετών.

Εξωτερικοί σύνδεσμοι
--------------------

* επίσημη ιστοσελίδα
* ιστοσελίδα της βιβλιοθήκης


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 154387123
* **ΕΒΕ**: 221698
* LCCN: n82081755
* ISNI: 0000 0001 2297 6301
* GND: 39617-5
* SUDOC: 02741163X
* BNF: cb11989382p (data)
* NKC: ko2003201681

 |

 |
Ο **Όθων** (*Otto der Tarentiner*, 1320 - 1 Δεκεμβρίου 1398) ήταν δούκας του Μπράουνσβαϊγκ-Γκρούμπενχαγκεν και ο τέταρτος και τελευταίος σύζυγος της Ιωάννας Α' της Νάπολης. Είχε επίσης τον τίτλο του Πρίγκιπα του Τάραντα (1383 - 1393).

Βιογραφία
---------

Ήταν ο πρωτότοκος γιος του Ερρίκου Β΄ πρίγκιπα του Γκρουμπενχάγκεν και της πρώτης συζύγου του Γιούτας των Άνχαλτ, κόρης του Ερρίκου Α΄ μαρκήσιου (margrave) του Βρανδεμβούργου-Στένταλ.

Νυμφεύτηκε πρώτα το 1353 τη Βιολάντε, κόρη του Βερεγκάριου του Βιλαράγκουτ, που όμως απεβίωσε πριν το 1372.

Έκανε τον μισθοφόρο (condottiero) και το 1370 επέτυχε να εκδιώξει τα στρατεύματα που είχαν καταλάβει την Προβηγκία, της οποίας κόμισσα ήταν η Ιωάννα Α΄ Καπετιδών-Ανζού. Το 1376 έκανε 2ο γάμο με την τρεις φορές χήρα Ιωάννα Α΄ βασίλισσα της Νάπολης, που ήταν οκτώ έτη μικρότερή του. Δεν απέκτησαν απογόνους και η βασίλισσα έψαχνε διάδοχο.

Την εποχή εκείνη έγινε το Δυτικό Σχίσμα: το 1378 έγιναν δύο πάπες, ο Πάπας Ουρβανός ΣΤ΄ στη Ρώμη και ο Αντίπαπας Κλήμης Ζ΄ στην Αβινιόν. Η Ιωάννα Α΄ πήρε το μέρος του Κλήμη Ζ΄, που τον υποστήριζε ο Κάρολος Ε΄ Βαλουά, βασιλιάς της Γαλλίας. Η βασίλισσα της Νάπολης έγινε σύμμαχος του Καρόλου Ε΄ και υιοθέτησε τον αδελφό του Λουδοβίκο των Βαλουά-Ανζού για να την διαδεχθεί. Ο Ουρβανός ΣΤ΄ κήρυξε την Ιωάννα Α΄ έκπτωτη του θρόνου και όρισε βασιλιά της Νάπολης τον Κάρολο Καπετιδών-Ανζού, βασιλιά της Ουγγαρίας. Ο Κάρολος μάζεψε στρατό από την Ουγγαρία και εκστράτευσε εναντίον της Νάπολης. Ο Όθων οδήγησε τον στρατό της Νάπολης εναντίον του, αλλά ηττήθηκε· ο νικητής έγινε βασιλιάς της Νάπολης ως Κάρολος Γ΄. Η Ιωάννα Α΄ φυλακίστηκε και στραγγαλίστηκε. Ο Όθων εξορίστηκε για πάντα και απεβίωσε στη Φότζα της Απουλίας.

Οικογένεια
----------

Το 1353 νυμφεύτηκε τη Βιολάντε, κόρη του Βερεγκάριου του Βιλαράγκουτ.

Πριν το 1372 απεβίωσε η Βιολάντε και ο Όθων νυμφεύτηκε το 1376 την Ιωάννα Α΄ των Καπετιδών-Ανζού, βασίλισσα της Νάπολης.

Δεν απέκτησε απογόνους από τους γάμους του.

Πηγές
-----

* www.Genealogy.eu of Miroslav Marek
* 

  


|  |
| --- |
| Όθων του Γκρουμπενχάγκεν **Οίκος των Γουέλφων****Γέννηση:** 1320 **Θάνατος:** 1 Δεκεμβρίου 1398 |
| ΠροκάτοχοςΙάκωβος των Μπω | **Πρίγκιπας του Τάραντα**1383 - 1393 | ΔιάδοχοςΡεϊμόντο Ντελ Μπάλζο Ορσίνι |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 89997440
* GND: 138458790

 |

 |
Ο **Όθων ντε Τουρναί ή Τουρνέ** ή **Όθων του Τουρναί** (Othon de Tournay), ήταν Γάλλος ιππότης και σταυροφόρος. Φεουδάρχης και βαρώνος των Καλαβρύτων κύριος δώδεκα τιμαρίων. Ο Τουρναί καταγόταν από τη Γαλλία και το Τουρναί της Νορμανδίας, σήμερα ανήκει στο Βέλγιο, όπου η οικογένεια του ήταν φεουδάρχες υποτελείς στον Δούκα της Νορμανδίας. 

Ο Όθων συμμετείχε στην Δ' Σταυροφορία με τον στρατό του Σαμπλίτη ή του Βιλλεαρδουίνου γι' αυτό άλλωστε μετά την κατάκτηση της Πελοποννήσου και τη δημιουργία του Πριγκιπάτου της Αχαΐας τιμήθηκε με τιμάρια. Το Ελληνικό χρονικόν του Μορέως αναφέρει : 

> Τὸν μισὲρ Ὄτον ντὲ Ντουρνᾶ ἐπρόνοιασεν ὡσαύτως
>  νὰ ἔχῃ τὰ Καλάβρυτα καὶ φίε δέκα καὶ δύο.  
> Χρονικό του Μορέως
> 
> 

Το Γαλλικό χρονικό αναφέρει ότι του δόθηκαν τιμάρια στο *Grite* ή στο *Colovrate*, το Αραγωνικό αναφέρει ότι η βαρωνία δόθηκε στον Γοδεφρείδο, γιος του, στην περιοχή του κάστρου της Κλοκίνας. Άλλη εκδοχή λέει ότι ο Όθων έχτισε το κάστρο Καλοβράτ για προσωπική του οικία και να ελέγχει το φέουδο του και από αυτό πήραν τα σημερινά Καλάβρυτα το όνομα τους.

Παραπομπές
----------

1. ↑  Tournai-sur-Dives, son église, ses alentours Historique de Tournai Αρχειοθετήθηκε 2016-03-05 στο Wayback Machine. ανακτήθηκε 7 Μαρτίου 2013
2. ↑  Το Χρονικόν του Μωρέως
3. ↑  Πανκαλαβρυτινός Σύλλογος Πάτρας, Τα Καλάβρυτα τους Βυζαντινούς χρόνους Αρχειοθετήθηκε 2013-01-18 στο Wayback Machine.
Ο **Άγιος Νικήτας ο εν Σέρραις** είναι νεομάρτυρας της Ορθόδοξης Εκκλησίας από την Ήπειρο, και συγκεκριμένα από τους Κορφούς της Ηπείρου, δηλαδή την Κέρκυρα, και το 1808 μαρτύρησε στις Σέρρες.

Βίος
----

Ο Άγιος Νικήτας γεννήθηκε στην Ήπειρο και συγκεκριμένα κατά μαρτυρία στους Κορφούς της Ηπείρου, δηλαδή την Κέρκυρα.
Έλαβε το μοναχικό σχήμα στην Σκήτη της Αγίας Άννης στο Άγιον Όρος. Αργότερα χειροτονήθηκε διάκονος και πρεσβύτερος στην αθωνική μονή του Αγίου Παντελεήμονος. Περιερχόταν τα περίχωρα της Δράμας και των Σερρών και κήρυττε ενώπιον των Τούρκων τον Χριστό ως αληθινό Θεό. 
Στις Σέρρες συνάντησε έναν μουσουλμάνο ιεροσπουδαστή που ήταν χωλός και στα δύο πόδια. Ο Άγιος Νικήτας του είπε, ότι θα θεραπευθή, εάν πιστέψη στον Χριστό. Ο νεαρός Τούρκος ανέφερε αμέσως στον διδάσκαλό του τον λόγο, που του είπε ο Άγιος. Έτσι ο Άγιος συνελήφθη και ωδηγήθηκε στον βοεβόδα των Σερρών, ο οποίος έδωσε εντολή να τον φυλακίσουν.
Φυλακίστηκε και μαρτύρησε δια απαγχονισμού στην τοποθεσία Τζεριάχ – Παζάρ των Σερρών, το βράδυ του Μεγάλου Σαββάτου, 4 Απριλίου του 1808.

Η μνήμη του τιμάται στις Σέρρες την Κυριακή του Θώμα.

Παραπομπές
----------

1. ↑  Άγιος Νικήτας ο νέος Ιερομάρτυρας, Ορθόδοξος Συναξαριστής
2. ↑  Ο Άγιος Νικήτας, Πολιούχος των Σερρών, Διακόνημα, 4 Απριλίου 2013
3. ↑  Ζήσης Θωμαΐδης τέως επιθεωρητής Δημοτικής Εκπαίδευσης, ΑΠΑΝΤΗΣΗ ΣΤΟ ΑΡΘΡΟ-ΠΡΟΤΑΣΗ ΤΟΥ ΓΙΩΡΓΟΥ ΑΝΔΡΕΟΥ ΣΤΗΝ ΕΦΗΜΕΡΙΔΑ "ΠΑΝΣΕΡΡΑΪΚΗ" ΤΗΣ 15-10-2016, eproodos.gr
4. ↑  Ημερολόγιο 2020 Ι. Μ. Σερρών και Νιγρίτης
5. ↑  ΙΕΡΟΣ ΝΑΟΣ ΑΓΙΟΥ ΝΙΚΗΤΑ ΤΟΥ ΝΕΟΥ ΣΕΡΡΩΝ, Ι.Μ. Σερρών
Το **Όιπεν** (γερμανικά: Eupen) είναι πόλη και δήμος στη βελγική επαρχία της Λιέγης, καθώς και η πρωτεύουσα του Ανατολικού Βελγίου. Βρίσκεται 15 χιλιόμετρα από τα γερμανικά σύνορα (Άαχεν), από τα ολλανδικά σύνορα (Μάαστριχτ) και από το φυσικό καταφύγιο «Hohes Venn» (Αρδέννες). Η πόλη είναι επίσης η πρωτεύουσα της ευρωπεριοχής Μεύση-Ρίνου.

Αναφέρθηκε για πρώτη φορά το 1213 ως πόλη που ανήκε στο  Δουκάτο της Λιμβουργίας. Η κατοχή του Όιπεν πέρασε στη Βραβάντη, τη Βουργουνδία, την Αγία Ρωμαϊκή Αυτοκρατορία και τη Γαλλία πριν δοθεί το 1815 στην Πρωσία, η οποία έγινε μέρος της νέας Γερμανικής Αυτοκρατορίας το 1871. Το 1919, μετά τον Πρώτο Παγκόσμιο Πόλεμο, η Συνθήκη των Βερσαλλιών μετέφερε το Όιπεν και τον κοντινό δήμο Μαλμεντύ από τη Γερμανία στο Βέλγιο.

Τα γερμανικά παραμένουν η επίσημη γλώσσα στο Όιπεν (ομιλούνται επίσης με τη μορφή της διαλέκτου Όιπεν), και η πόλη χρησιμεύει ως πρωτεύουσα για τη γερμανόφωνη κοινότητα του Βελγίου. Η πόλη διαθέτει ένα μικρό πανεπιστήμιο, το Autonome Hochschule in der deutschsprachigen Gemeinschaft, που προσφέρει πτυχία στην Εκπαίδευση και τη Νοσηλευτική. Το 2010, η ποδοσφαιρική ομάδα του ομίλου ΚΑΣ Όιπεν, κατέστη ο πρώτος όμιλος από τη γερμανόφωνη κοινότητα που έπαιξε στη Βελγική Pro League.

Την 1η Ιανουαρίου 2006, το Όιπεν είχε συνολικό πληθυσμό 18.248 κατοίκους (8.892 άνδρες και 9.356 γυναίκες). Η συνολική έκταση είναι 103,74 τετραγωνικά χιλιόμετρα η οποία δίνει πληθυσμιακή πυκνότητα 175,90 κατοίκων ανά τ.χλμ. Το Όιπεν θεωρείται στο Βέλγιο ως ρωμαιοκαθολική περιοχή με έντονα συντηρητικές απόψεις.

Παραπομπές
----------

1. ↑  «Wettelijke Bevolking per gemeente op 1 januari 2018». Statbel. Ανακτήθηκε στις 9  Μαρτίου 2019.
2. 1 2  *Crossroad Bank of Enterprises*.

Εξωτερικοί σύνδεσμοι
--------------------

* Πολυμέσα σχετικά με το θέμα  Eupen στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 134965913
* GND: 4015675-8
* BNF: cb12008921t (data)
* NKC: ge627118

 |

 |
Ο **Σερ Όθων Χόλλαντ** (1316 - 3 Σεπτεμβρίου 1359) Άγγλος στρατιωτικός και ιδρυτικό μέλος του Τάγματος της Περικνημίδας ήταν τρίτος γιος του Ρόμπερτ ντε Χόλλαντ, 1ου βαρόνου του Χόλλαντ και της Ματθίλδης λα Ζούτς. Ο μεγαλύτερος αδελφός του Τόμας Χόλλαντ, 1ος κόμης του Κεντ που έγινε 1ος Κόμης του Κεντ ήταν επίσης ιδρυτικό μέλος του Τάγματος της Περικνημίδας. Ο Όθων συμμετείχε στην εκστρατεία του Εδουάρδου Γ΄ της Αγγλίας στη Νορμανδία και πολέμησε στη μάχη της Καέν. Ο Κοντόσταυλος της Γαλλίας παραδόθηκε στον αδελφό του που τον παρέδωσε στον βασιλιά ο οποίος όταν επέστρεψαν στην Αγγλία ανέθεσε τη φύλαξη του στον Όθων μέχρι να πάρουν τα λύτρα, ο Όθων ήταν τόσο ελαστικός μαζί που κατάφερε να δραπετεύσει στη Γαλλία με αποτέλεσμα να κατηγορηθεί.
Έγινε με τον αδελφό του Τόμας ιδρυτικό μέλος του Τάγματος της Περικνημίδας (1348). Συμμετείχε μαζί με τον Τόμας σε εκστρατεία στη Γαλλία, συνελήφθη αιχμάλωτος στο Ντωφινέ και ελευθερώθηκε, έγινε κατόπιν κυβερνήτης στα Νησιά της Μάγχης (1359).
Πέθανε άτεκνος στη Νορμανδία, τα εδάφη του μεταβιβάστηκαν στους αδελφούς του Ρόμπερτ και Τόμας.

Παραπομπές
----------

1. 1 2  Darryl Roger Lundy: (Αγγλικά) *The Peerage*.
2. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 12 Σεπτεμβρίου 2018. Ανακτήθηκε στις 14 Σεπτεμβρίου 2018.
3. ↑
4. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 12 Σεπτεμβρίου 2018. Ανακτήθηκε στις 14 Σεπτεμβρίου 2018.
5. ↑
6. ↑

Εξωτερικοί σύνδεσμοι
--------------------

* Όθων Χόλλαντ Αρχειοθετήθηκε 2018-09-12 στο Wayback Machine.
* Οι Χόλλαντ του Λάνκασιρ
**Software bug** είναι ένα λάθος, σφάλμα, αποτυχία, ή ελάττωμα σε ένα πρόγραμμα λογισμικού που το οδηγεί σε ανεπιθύμητη συμπεριφορά (π.χ. εμφάνιση λανθασμένου αποτελέσματος). Τα περισσότερα bugs προέρχονται από ανθρώπινα λάθη ή σφάλματα που γίνονται είτε στον πηγαίο κώδικα είτε στον σχεδιασμό/αρχιτεκτονική του προγράμματος, και μερικά προέρχονται από την εσφαλμένη παραγωγή κώδικα από έναν μεταγλωττιστή. Αναφορές που λεπτομερώς καταγράφουν τα bugs σε ένα πρόγραμμα αποκαλούνται συνήθως **αναφορές bugs**, αναφορές σφαλμάτων, αναφορές προβλημάτων, αναφορές αλλαγών, και τα λοιπά.

Τα bugs μπορεί να έχουν μια ποικιλία επιδράσεων, με διάφορα επίπεδα δυσχέρειας προς τον χρήστη του προγράμματος. Μερικά bugs έχουν μόνο μια λεπτή επίδραση στην λειτουργικότητα του προγράμματος, και μπορούν έτσι να παραμείνουν μη ανιχνευθέντα για πολύ καιρό. Σοβαρότερα bugs μπορεί να προκαλέσουν στο πρόγραμμα πάγωμα που οδηγεί σε αδυναμία εκτέλεσης.

Τα αποτελέσματα των bugs μπορούν να είναι εξαιρετικά σοβαρά. Λόγω ενός bug, ο πρωτότυπος πύραυλος Ariane 5 της Ευρωπαϊκής Διαστημικής Υπηρεσίας καταστράφηκε σε λιγότερο από 1 λεπτό μετά την εκτόξευση. Τον Ιούνιο του 1994, ένα CH-47\_Chinook της RAF (Βασιλικής Πολεμικής Αεροπορίας της Αγγλίας) συνετρίβη στο Mull of Kintyre, σκοτώνοντας 29 άτομα. Αυτό καταχωρήθηκε αρχικά ως ανθρώπινο λάθος, αλλά μια έρευνα από το *Computer Weekly* αποκάλυψε επαρκή στοιχεία για να πειστεί η Βουλή των Λόρδων ότι μπορεί να είχε προκληθεί από ένα bug λογισμικού στο αεροσκάφος.

Δείτε επίσης
------------

* Γκρέις Μάρει Χόπερ, η δημιουργός του όρου "bug"
Το **Transcendence** είναι το δεύτερο άλμπουμ του αμερικανικού χέβι μέταλ συγκροτήματος Crimson Glory, το οποίο κυκλοφόρησε σε μορφή βινυλίου το Νοέμβριο του 1988 μέσω της δισκογραφικής εταιρείας "Roadracer Records" (μετέπειτα "Roadrunner"). Ο δίσκος επανεκδόθηκε σε μορφή CD το 2008 από τη "Metal Mind Records", με bonus κομμάτι την έκδοση του σινγκλ του τραγουδιού "*Lonely*".

Το τραγούδι "*Lonely*" κυκλοφόρησε σε μορφή σινγκλ και αποτέλεσε το πρώτο βίντεο κλιπ του συγκροτήματος, το οποίο αποτέλεσε πόλο έλξης για το συγκρότημα λόγω των συχνών μεταδόσεων του από το τηλεοπτικό δίκτυο "MTV". Επίσης, το τραγούδι "*Masque of the Red Death*" είναι εμπνευσμένο από το ομώνυμο μυθιστόρημα του Έντγκαρ Άλλαν Πόε.

Το "Digital Dream Door" κατέταξε το "*Transcendence*" στην ενδέκατη θέση της λίστας με τα εκατό καλύτερα άλμπουμ του progressive metal.

Τραγούδια
---------

1. **Lady of Winter** *(Drenning, Midnight)* - 4:00  

2. **Red Sharks** *(Drenning, Lords, Midnight, Burnell)* - 4:52  

3. **Painted Skies** *(Drenning, Lords, Midnight)* - 5:16  

4. **Masque of the Red Death** *(Drenning, Lords, Midnight, Jackson)* - 4:15  

5. **In Dark Places** *(Drenning, Lords, Midnight)* - 7:03  

6. **Where Dragons Rule** *(Drenning, Lords, Midnight)* - 5:07  

7. **Lonely** *(Drenning, Lords, Midnight, Zahner)* - 5:18  

8. **Burning Bridges** *(Drenning, Midnight)* - 6:32  

9. **Eternal World** *(Drenning, Lords, Midnight)* - 3:54  

10. **Transcendence** *(Drenning, Midnight)* - 4:34

Τα μέλη του συγκροτήματος
-------------------------

Το "*Transcendence*" ηχογραφήθηκε από τους εξής μουσικούς:

* Midnight - φωνητικά
* Τζον Ντρένινγκ - κιθάρα
* Μπεν Τζάκσον - κιθάρα
* Τζεφ Λορντς - μπάσο
* Ντέινα Μπαρνέλ - τύμπανα

Παραπομπές
----------

1. ↑  100 Greatest Progressive Metal Albums

Πηγές
-----

* Transcendence - Crimson Glory | Songs, Reviews, Credits | AllMusic
* Crimson Glory - Transcendence - Encyclopaedia Metallum
* Crimson Glory - Artist Directory | TeamRock[*νεκρός σύνδεσμος*]

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Crimson Glory |
| --- |
|  |
| 
* **Τζον Ντρένινγκ**
* **Τζεφ Λορντς**
* **Μπεν Τζάκσον**
* **Ντέινα Μπαρνέλ**

* Midnight
* Ρέιβι Τζακότια
* Γουέιντ Μπλακ
* Στηβ Γουόχολζ
* Τοντ Λα Τορ
 |
|  |
| Ηχογραφήσεις σε στούντιο | 
* *Crimson Glory* (1986)
* *Transcendence* (1988)
* *Strange and Beautiful* (1991)
* *Astronomica* (1999)
 |
|  |
| Συλλογές | 
*In Dark Places... 1986 - 2000* (2010) |
|  |
| Σχετικά άρθρα | 
* Queensrÿche
* Rockwave Festival
 |

 |
Για άλλες χρήσεις, δείτε: Αέτιος.

Ο **Αέτιος** από την Αντιόχεια της Συρίας υπήρξε φιλόσοφος περιπατητικός (δηλαδή οπαδός των θεωριών του Αριστοτέλη δοξογράφος και επίσης αστρονόμος, μετεωρολόγος και φυσικός του 1ου ή 2ου αιώνα μ.Χ.

Προπαντός υπήρξε αξιόλογος διότι ασχολήθηκε με τη συστηματική καταγραφή φιλοσοφικών και επιστημονικών θεωριών των προγενεστέρων του. Το σπουδαιότερο των συγγραμμάτων του έφερε το τίτλο «*Περί των αρεσκόντων τοις φιλοσόφοις φυσικών δογμάτων ξυναγωγή*» ή άλλως «*Συναγωγή περί αρεσκόντων*» τμήματα του οποίου βρέθηκαν εγκατεσπαρμένα σε διάφορους μεταγενέστερούς του (Στοβαίος, Νεμέσιος κλπ). τα οποία κατάφερε και συνέλεξε ο Ντιλς που συναρμολόγησε και αποκατέστησε το μέχρι σήμερα απολεσθέν πρωτότυπο.
Το πλέον αξιόλογο που ήλθε στο φως μετά από αυτή τη προσπάθεια αποκατάστασης του έργου του Αέτιου είναι η από αυτόν διασωθείσα πληροφορία ότι ο Αναξίμανδρος υπήρξε ο μακρινός πρόδρομος της δαρβίνειας θεωρίας περί της εξελίξεως των πρωτογόνων οργανισμών και της γενέσεως των ειδών. 

Γενικά όμως ο ίδιος ασχολήθηκε με την ιστορία των φυσικών επιστημών έχοντας ως πρότυπο ανάλογο σύγγραμμα του Θεόφραστου καθώς και εκείνες τις φυσικές φιλοσοφίες των Θαλή, Πυθαγόρα και Ποσειδωνίου. Το έργο του κρίθηκε πολύτιμη πηγή διότι περιέχει αποσπάσματα έργων που έχουν χαθεί.

Τον Αέτιο τον φιλόσοφο αναφέρουν οι Στοβαίος, Ψευδοπλούταρχος, Πλίνιος, Θεοδώρητος και Πορφύριος.

Σημειώσεις παραπομπές
---------------------

1. 1 2  *Czech National Authority Database*. zcu2014808300. Ανακτήθηκε στις 8  Ιουνίου 2022.
2. ↑  Dorothea Frede, André Laks, *Traditions of Theology*, Brill, 2002, p. 15.
3. ↑  W. K. C. Guthrie, *A History of Greek Philosophy, Volume I: The Earlier Presocratics and the Pythagoreans*, Cambridge University Press, 1962, p. xiv.
4. ↑  *Astronomical and Astrophysical Transactions*, Vol. 25, No. 4, August 2006, 357–358.
5. ↑  Τζον Μπάρνετ, *Early Greek Philosophy*: Section B: Note on the Sources Αρχειοθετήθηκε 2009-02-16 στο Wayback Machine..

Πηγές
-----

* Θεοδώρητος, *Ελληνικών παθήσεων θεραπεία* II 95, IV-31, V-16.
* Πορφύριος, *Ιστορία της Φιλοσοφίας*
* Στοβαίος, *Εκλογαί* (Μυριόβιβλος Φωτίου) Wachsmuth-Leipzig 1884.
* Ψευδοπλούταρχος, Περί των αρεσκόντων φιλοσόφοις φυσικοίς δογμάτων –Επιτομή I-3, 17.
* Gercke, *Paulys R.E.* τόμ. 1-1, σ. 703 Έκδοση Metzler- Stuttgart 1894.
* Gigon O, *Lexicon der alten Welt* σ. 58 Έκδοση Artemis, Zurich - Stuttgart 1965.
* Κ. Γεωγρακόπουλος, *Έλληνες Θετικοί*, Έκδοση Γεωργιάδη σ.31 1995.

Εξωτερικοί σύνδεσμοι
--------------------

* John Burnet's Early Greek Philosophy: Section B: Note on the Sources
* «Doxography of Ancient Philosophy», entry by Jaap Mansfeld in the *Stanford Encyclopedia of Philosophy*
* Complete text of the *Placita*: Greek and French, English and French

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 25169362
* LCCN: n80107954
* ISNI: 0000 0001 0463 2564
* GND: 119436671
* SELIBR: 322180
* NKC: zcu2014808300
* CiNii: DA12845614

 |

 |
Οι **We Five** ήταν ελληνικό συγκρότημα, το οποίο δημιουργήθηκε τον Σεπτέμβρη του 1966. Είναι γνωστό και για την συμμετοχή του τραγουδιστή Ντέμη Ρούσσου στο μπάσο και τα φωνητικά.

Ιστορία
-------

Κυκλοφόρησαν δύο δίσκους 45 στροφών, ο πρώτος περιλαμβάνει την διασκευή στο τραγούδι "When a man loves a woman" (με τον Ντέμη Ρούσσο στα φωνητικά) και στην δεύτερη πλευρά το "Do you wanna dance" (με την φωνή του Σπύρου Μεταξά). Ο δεύτερος δίσκος 45 στροφών περιέχει δύο ιταλικές συνθέσεις διασκευασμένες στα ελληνικά, "Σαν ήμουν στρατιώτης" (από το τραγούδι "When I was a soldier" του Lucio Dalla, με τον Ντέμη Ρούσσο στα φωνητικά) ενώ η δεύτερη πλευρά περιλαμβάνει το τραγούδι "Κάποιο αγόρι όπως κι εγώ λάτρευε Beatles και Rolling Stones" (από το τραγούδι "C'era un ragazzo che come me" του Gianni Morandi, με τον Σπύρο Μεταξά στα φωνητικά).

Το 1978 ο Νίκος Μαστοράκης, ο οποίος βοήθησε αρκετά ελληνικά συγκροτήματα της δεκαετίας του '60, κυκλοφόρησε ένα δίσκο με διάφορα τραγούδια των We Five από ταινίες εγγραφής που είχε στο αρχείο του. Οι ηχογραφήσεις αυτές προέρχονται από μια περίοδο κατά την οποία το συγκρότημα συμμετείχε σε μια ραδιοφωνική παραγωγή του Μαστοράκη. Ο δίσκος περιλαμβάνει διάφορες διασκευές όπως το *Black is Black*, το *Don't Bring me Down*, το *Paint It Black* και το *Summer in the City*.

Διαλύθηκαν το 1967 λίγο καιρό μετά την αποχώρηση του Ντέμη Ρούσσου, ο οποίος ξεκίνησε την συνεργασία του με τον Βαγγέλη Παπαθανασίου, με τον οποίο αργότερα σχημάτισαν τους Aphrodite's Child.

Δισκογραφία
-----------

**Δίσκοι 45 στροφών**

* Do you wanna dance / When a man loves a woman - 1966
* Σαν ήμουν στρατιώτης / Κάποιο αγόρι όπως κι εγώ λάτρευε Beatles και Rolling Stones - 1966

**Δίσκοι**

* We Five - The Nico Mastorakis tapes, featuring Demis Roussos - 1978

Μέλη
----

* Ντέμης Ρούσσος - φωνητικά, μπάσο (μέχρι τον Φεβρουάριο του 1967)
* Αλέκος Καρακαντάς - κιθάρα
* Σπύρος Μεταξάς - κιθάρα, φωνητικά (μέχρι το 1967)
* Μάκης Σαλιάρης - τύμπανα
* Λάκης Βλαβιανός - πλήκτρα
* Γιώργος Πετρίδης - φωνητικά (από το 1967)
Το ***Toxicity*** είναι το δεύτερο άλμπουμ του Heavy Metal συγκροτήματος System of a Down, και κυκλοφόρησε το Σεπτέμβριο του 2001 (4 Σεπτεμβρίου 2001) από την δισκογραφική εταιρία American Recordings. Γρήγορα έγινε νούμερο ένα στις ΗΠΑ, με 200.000 αντίτυπα, και στον Καναδά. Γενικά το Toxicity έχει πουλήσει πάνω από 12 εκατομμύρια αντίτυπα παγκοσμίως και είναι πλατινένιος δίσκος στις ΗΠΑ.

Eπευφημίες
----------

Το άλμπουμ αυτό είναι ταξινομημένο στην λίστα του περιοδικού *Blender* "500 CDs You Must Own" (500 δίσκοι που πρέπει να αποκτήσεις). Η ιστοσελίδα *Music Radar* έκανε μια δημοσκόπηση και το *Toxicity* ήταν ταξινομημένο στην 28η θέση στην λίστα 50 Greatest Heavy Metal Albums of All Time. Το άλμπουμ αυτό είναι ταξινομημένο στην 44η θέση στην λίστα των 100 καλύτερων άλμπουμ της δεκαετίας του 2000 στο περιοδικό *Rolling Stone*. Η ιστοσελίδα *Digital Dream Door* έχει, αυτήν τη στιγμή, βαθμολογημένο το *Toxicity* στην θέση 72 στην λίστα "100 Greatest Metal Albums" ("Τα 100 καλύτερα Μέταλ άλμπουμ"), και στην θέση 16 στην λίστα "100 Greatest Albums of the 2000s" ("Τα 100 καλύτερα άλμπουμ της δεκαετίας του 2000"). Το περιοδικό *Alternative Press* ταξινόμησε το *Toxicity* στην 9η θέση στην λίστα "25 Best Albums of 2001" ("Τα καλύτερα άλμπουμ του 2001"). Το περιοδικό *Mojo* το βαθμολόγησε στην 93η θέση της λίστας "100 Modern Classics" ("100 μοντέρνα κλασικά").

Λίστα Τραγουδιών
----------------

| Τίτλος | Στίχοι | Μουσική | Διάρκεια |
| --- | --- | --- | --- |
| Prison Song | Tankian, Malakian | Malakian | 3:21 |
| Needles | Tankian, Malakian | Tankian, Malakian | 3:13 |
| Deer Dance | Tankian, Malakian | Malakian | 2:55 |
| Jet Pilot | Tankian | Odadjian, Malakian | 2:06 |
| X | Tankian | Malakian | 1:58 |
| Chop Suey! | Tankian, Malakian | Malakian | 3:30 |
| Bounce | Tankian | Odadjian, Malakian | 1:54 |
| Forest | Tankian | Malakian | 4:00 |
| ATWA | Tankian, Malakian | Malakian | 2:56 |
| Science (feat. Arto Tunçboyacıyan) | Tankian | Malakian | 2:43 |
| Shimmy | Tankian | Tankian | 1:51 |
| Toxicity | Tankian | Odadjian, Malakian | 3:39 |
| Psycho | Tankian | Malakian | 3:45 |
| Aerials | Tankian, Malakian | Malakian | 6:13 |

Μέλη
----

* Σερτζ Τανκιάν - Κύρια Φωνητικά, Πλήκτρα
* Daron Malakian - Φωνητικά, Κιθάρα
* Shavo Odadjian - Μπάσο
* John Dolmayan - Ντραμς

Παραπομπές και σημειώσεις
-------------------------

1. ↑  Το Aerials περιέχει και το κρυφό τραγούδι "Der Voghormia", αλλά οι θαυμαστές το φωνάζουν "Arto". Το τραγούδι αυτό γράφηκε από τον Arto Tunçboyacıyan.

Πηγές
-----

* 
* 
* 
* 
* 
* Εισάγετε Toxicity στο κενό Search. Επιλέξτε Title στο κενό Search By.Επιλέξτε Album στο κενό Format.Πατήστε GO.
* 
* 
* Sputnikmusic Review
* Spin Review
* Robert Christgau Review
* Rolling Stone Review
*

Εξωτερικοί Σύνδεσμοι
--------------------

* Chop Suey
* Toxicity
* Aerials
Οι **Twenty One Pilots** είναι ένα Αμερικανικό μουσικό δίδυμο. Ενώ αρχικά ιδρύθηκαν από τον βασικό τραγουδιστή Τάιλερ Τζόσεφ μαζί με τους Νικ Τόμας και Κρις Σαλίχ ως συγκρότημα, οι δύο τελευταίοι αποχώρησαν το 2011. Μετά την αποχώρησή τους το συγκρότημα έγινε δίδυμο, περιλαμβάνοντας τον Τζόσεφ και τον ντράμερ, Τζος Νταν. Το δίδυμο είναι γνωστό για τα τραγούδια τους "Stressed Out", "Ride", και "Heathens". Η μπάντα είχε κυκλοφορήσει δύο άλμπουμ, τα *Twenty One Pilots* (2009), και *Regional at Best* (2011), πριν υπογράψουν συμβόλαιο με την δισκογραφική εταιρεία Fueled by Ramen το 2012. Το πρώτο τους άλμπουμ μετά το συμβόλαιο με τίτλο *Vessel* κυκλοφόρησε το 2013 και έγινε το δεύτερο άλμπουμ στην ιστορία στο οποίο κάθε τραγούδι κέρδισε τουλάχιστον μία χρυσή πιστοποίηση, κάνοντας τους την πρώτη μπάντα στην ιστορία που κάθε τραγούδι της σε δύο άλμπουμ κέρδισε χρυσά ή πλατινένια βραβεία.

Το δίδυμο έκανε την πρώτη του μεγάλη επιτυχία με το τέταρτό του άλμπουμ, *Blurryface* (2015), που περιλάμβανε τα επιτυχημένα τραγούδια "Stressed Out" και "Ride" και έγινε το πρώτο άλμπουμ στο οποίο κάθε τραγούδι έλαβε τουλάχιστον μία χρυσή πιστοποίηση από την Ένωση Μουσικής Βιομηχανίας των ΗΠΑ. Η κυκλοφορία του "Heathens" έκανε επίσης το δίδυμο τους πρώτους εναλλακτικούς καλλιτέχνες στην ιστορία που είχε δύο τραγούδια στην λίστα των 5 πιο επιτυχημένων τραγουδιών ταυτόχρονα στο *Billboard* Hot 100.

Το δίδυμο έχει κυκλοφορήσει έξι άλμπουμ συνολικά, με το πιο πρόσφατο να είναι το *Scaled and Icy*, το οποίο κυκλοφόρησε στις 21 Μάιου του 2021. Έχουν επίσης συγκεντρώσει δέκα νούμερο 1 τραγούδια στην λίστα Εναλλακτικής Μουσικής, κάνοντας τους καλλιτέχνες με τα τέσσερα περισσότερα νούμερο 1 στην λίστα, κάτω από τους Linkin Park.

Παραπομπές
----------

1. ↑  McIntyre, Hugh. «Twenty One Pilots Are The First Band To See Every Song On Two Albums Earn Gold Or Platinum Awards». *Forbes* (στα Αγγλικά). Ανακτήθηκε στις 12 Μαΐου 2023.
2. ↑  Payne, Chris (1 Μαρτίου 2018). «Twenty One Pilots' 'Blurryface' Becomes First Album With Every Song RIAA-Certified Gold». *Billboard* (στα Αγγλικά). Ανακτήθηκε στις 12 Μαΐου 2023.
3. ↑  «Twenty One Pilots' "Blurryface" Earns Unrivaled Gold & Platinum Achievement: First Album In Digital Era With Every Song RIAA Certified». *RIAA* (στα Αγγλικά). 1 Μαρτίου 2018. Ανακτήθηκε στις 12 Μαΐου 2023.
4. ↑  Greenwood, Koltan GreenwoodKoltan. «twenty one pilots are the first to achieve this chart feat in two years». *Alternative Press Magazine* (στα Αγγλικά). Ανακτήθηκε στις 12 Μαΐου 2023.

Εξωτερικοί σύνδεσμοι
--------------------

* Επίσημος ιστότοπος
**Turbo Cash** (επιλογή) παρέχει στον πελάτη τη δυνατότητα να πάρει μια επιστροφή από τα πονταρίσματα που στοιχημάτισε πριν την ολοκλήρωση ενός γεγονότος, κατά τη διάρκεια ισχύος του στοιχήματος. Αυτή η λειτουργία επιτρέπει στον πελάτη να πληρωθεί το στοίχημα του στην προσφερόμενη αξία.

Turbo Cash είναι μια επιλογή που ισχύει για ανοιχτών δελτίων, δηλαδή αυτόματη turbo πληρωμή που επιτρέπει την πληρωμή των δελτίων ανά πάσα στιγμή. Επιτρέπει την εξόφληση ενός ανοιχτού δελτίου πριν από το τέλος όλων των αγώνων (γεγονότων), για μια προκαθορισμένη χρηματική αξία. Η απαίτηση για την πραγματοποίηση του Turbo Cash είναι κάθε επιλογή από το δελτίο να είναι ανοιχτή (ενεργή), και να μην υπάρχουν περιορισμοί στον αριθμό των επιλογών που κερδίζουν.

Για την εξόφληση κεφαλαίων με χρήση της επιλογής Turbo Cash, είναι απαραίτητο να πληρούνται διάφορες προϋποθέσεις που ορίζονται από τους όρους χρήσης αθλητικών στοιχημάτων Meridian.

Προϋποθέσεις υλοποίησης της επιλογής Turbo Cash
-----------------------------------------------

Για να χρησιμοποιήσετε το Turbo Cash, ανεξάρτητα από το αν γίνονται στοιχήματα σε φυσικά καταστήματα και διαδικτυακά (επιτραπέζιος υπολογιστής, κινητό, εφαρμογή meridianbet), είναι απαραίτητο όλα τα γεγονότα να είναι ενεργά, χωρίς σημαντικές αλλαγές που ενδέχεται να επηρεάσουν το αποτέλεσμα. Γεγονότα και ενδεικτικές τιμές.

Το Turbo Cash είναι μια επιλογή που είναι διαθέσιμη σε προεπιλεγμένες αγορές, τόσο πριν όσο και κατά τη διάρκεια των γεγονότων, σε μονά και πολλαπλά στοιχήματα.

Παραπομπές
----------

1. ↑  «Turbo Cash (επιλογή)». Αρχειοθετήθηκε από το πρωτότυπο στις 3 Φεβρουαρίου 2022. Ανακτήθηκε στις 3 Φεβρουαρίου 2022. , shootandgoal.cyprustimes.com,
2. ↑  «Το Turbo CASH είναι εδω!». , promo.meridianbet.com.cy,
3. ↑  «Turbo Cash (επιλογή)». , 24sports.com.cy,
4. ↑  «Turbo Cash (επιλογή)». Αρχειοθετήθηκε από το πρωτότυπο στις 3 Φεβρουαρίου 2022. Ανακτήθηκε στις 3 Φεβρουαρίου 2022. , protathlima.cyprustimes.com,

Εξωτερικοί σύνδεσμοι
--------------------

* Επίσημη ιστοσελίδα[*νεκρός σύνδεσμος*]
Η **Tyskie** (προφέρεται: [Τίσκιε]) είναι πολωνικό εμπορικό σήμα μπύρας. Το όνομά της προέρχεται από το ζυθοποιείο που βρίσκεται στην πόλη Τίχι (Tychy) της Άνω Σιλεσίας. Παρασκευάζεται από την Ζυθοποιία Τίχι (πολωνικά: *Tyskie Browary Książęce*), μέρος του ομίλου ζυθοποιίας Kompania Piwowarska, ο οποίος εξαγοράστηκε από την Asahi Group Holdings το 2017.

Ιστορία
-------

Η ζυθοποιία είναι μία από τις παλαιότερες στην Ευρώπη. Η μπύρα παράγεται στην Τίχι συνεχώς για σχεδόν 400 χρόνια. Από το 1629, η ζυθοποιία, τότε γνωστή στα γερμανικά ως "Fürstliche Brauerei Tichau" (Πριγκιπική Ζυθοποιία Τίχι), ήταν στην ιδιοκτησία του γερμανικού αριστοκρατικού Οίκου των Πρόμνιτς. Από το 1861, η ζυθοποιία έγινε γνωστή ως "Fürstliche Brauerei in Tichau" (Πριγκίπισσα ζυθοποιία στο Tychy) και τέθηκε υπό τη διαχείριση του Χανς φον Χόκμπεργκ από τον γερμανικό πριγκιπικό Οίκο των Πλες. Μεταξύ 1918 και 1939, η ζυθοποιία συγχωνεύτηκε με γειτονικές ανταγωνιστικές εταιρείες, αλλά τέθηκε υπό προσωρινή διοίκηση του πολωνικού κράτους κατά διαστήματα από το 1934 λόγω απλήρωτων φόρων. Κατά τη διάρκεια του Β΄ Παγκοσμίου Πολέμου, η ζυθοποιία τέθηκε υπό τη διαχείριση των αρχών κατοχής.

Εμπορία
-------

Τα μπουκάλια Tyskie είναι γνωστά για τη χαρακτηριστική λευκή συσκευασία τους. Η ετικέτα απεικονίζει ένα βασιλικό στέμμα για να τιμήσει τη μνήμη του βασιλιά Γιαν Γ΄ Σομπιέσκι της Πολωνίας, ο οποίος γεννήθηκε το 1629, την ίδια χρονιά που η οικογένεια φον Πρόμνιτς ίδρυσε ένα ζυθοποιείο στην πόλη Τίχι.

Τουρισμός
---------

Το 2004, το Μουσείο Ζυθοποιίας της Τίχι ιδρύθηκε στις εγκαταστάσεις του ζυθοποιείου στην Τίχι. Το Μουσείο Ζυθοποιίας Τίχι αντιπροσωπεύει ένα σημαντικό σημείο της Ευρωπαϊκής Διαδρομής Βιομηχανικής Κληρονομιάς στην Πολωνία.

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Tyskie** |

1. ↑  Asahi Forks Over $7.8 Billion for 5 of AB InBev’s Beer Brands, *Fortune* 2016-12-13
2. ↑  «Tyskie». *tyskie.pl*. Αρχειοθετήθηκε από το πρωτότυπο στις 20 Αυγούστου 2016. Ανακτήθηκε στις 8 Νοεμβρίου 2017.
Ο **Άγιος Μεσρώπιος Μαστότς** (*αρμενικά : Մեսրոպ Մաշտոց*), (362 - 17 Φεβρουαρίου 440) ήταν Αρμένιος γλωσσολόγος, θεολόγος, πολιτικός και υμνολόγος. Αποτελεί μία από τις πλέον εμβληματικές προσωπικότητες στην ιστορία του αρμενικού έθνους, ενώ είναι και άγιος της Αρμενικής Εκκλησίας. Πρωτίστως είναι γνωστός για τη δημιουργία του αρμενικού αλφάβητου, το οποίο αποτέλεσε βασικό διαφοροποιητικό στοιχείο της εθνικής ταυτότητας των Αρμενίων.

Η ζωή του
---------

Αρχικά έλαβε ελληνιστική παιδεία στην Αντιόχεια και έμαθε αρκετές σημαντικές γλώσσες της εποχής του, μάλιστα συνέθετε ποιήματα στα ελληνικά, τα περσικά και τα συριακά. Λόγω της ευρυμάθειάς και της πολυγλωσσίας του, ο Μεσρώπιος εργάστηκε σαν μεταφραστής της αρμενικής αυλής, εντούτοις έλαβε το μοναχικό χρίσμα το 392 και αφοσιώθηκε στην διδασκαλία του Ευαγγελίου. Επειδή μέχρι εκείνη την εποχή η αρμενική γλώσσα δεν είχε συστηματικά καταγραφεί, είτε γραφόταν με άλλα αλφάβητα (π.χ. το ελληνικό ή το περσικό), τα οποία όμως δεν επαρκούσαν στην καταγραφή της φωνητικά πλούσιας αυτής γλώσσας, ο Μεσρώπιος με ζήλο αφοσιώθηκε, με τη βοήθεια και άλλων κληρικών και με την συμπαράσταση του πατριάρχη Ισαάκ και των ευγενών της αυλής, στη δημιουργία αρμενικού αλφαβήτου.

Παραπομπές
----------

1. ↑  St. Sahak and St. Mesrop Arak-29

Πηγές
-----

«Armenien entdecken - 3000 Jahre Kultur zwischen West und Ost» - Jasmine Dum-Tragut ISBN 3-89794-095-7

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Άγιος Μεσρώπ Μαστότς** |

* Άρθρο για τον Μεσρώπιος στην Catholic Encyclopedia
* Άρθρο για τον Μεσρώπιος στο περιοδικό «αρμεΝικα», τεύχος 36 - Μάϊος-Ιούνιος 2004

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 8191419
* **ΕΒΕ**: 325663
* LCCN: n84123691
* ISNI: 0000 0001 0576 9394
* GND: 119150514
* SUDOC: 178874639
* BNF: cb140083819 (data)
* BIBSYS: 1460961538815
* MusicBrainz: e56c04d9-ad17-4099-8dc6-8fd137e68c06
* NKC: jo2008409671

 |

 |
Η **Toyota Industries Corporation** (ιαπωνικά: 株式会社豊田自動織機, Χέπμπορν: Kabushiki-gaisha Toyota Jidō Shokki) είναι ιαπωνική εταιρεία κατασκευής μηχανών. Ξεκινώντας τη λειτουργία της αρχικά κατασκευάζοντας αυτόματους αργαλειούς, είναι η εταιρεία από την οποία προήλθε η Toyota Motor Corporation. Είναι η μεγαλύτερη κατασκευάστρια εταιρεία περονοφόρων οχημάτων στον κόσμο, όπως προκύπτει από τα κέρδη της.

Ιστορία
-------

Η εταιρεία ιδρύθηκε το 1926 ως **Toyoda Automatic Loom Works, Ltd.** από τον Τακίτσι Τογιόντα, εφευρέτη μιας σειράς εγχειριδίων και μηχανημάτων τροφοδοσίας αργαλειών. Το πιο εντυπωσιακό από αυτά ήταν το Toyoda Automatic Loom, Type G του 1924, ένας εντελώς αυτόματος αργαλειός υψηλής ταχύτητας που χαρακτηρίζονταν από τη δυνατότητα να αλλάζει λωρίδες χωρίς διακοπή και δεκάδες άλλες καινοτομίες. Εκείνη την εποχή ήταν ο πιο προηγμένος αργαλειός του κόσμου, παρέχοντας μια δραματική βελτίωση στην ποιότητα και κατά 20 φορές αύξηση της παραγωγικότητας. Το 2007, αυτή η μηχανή καταχωρήθηκε επίσημα ως το στοιχείο Νο. 16 στην Κληρονομιά Μηχανολόγων Μηχανικών της Ιαπωνίας ως «ένα επίτευγμα ορόσημο που προώθησε την παγκόσμια βιομηχανία κλωστοϋφαντουργίας και έθεσε τα θεμέλια για την ανάπτυξη του ομίλου Toyota».

Το 1933, η εταιρεία ίδρυσε το τμήμα αυτοκινήτων της, με επικεφαλής τον Τογιόντα Κιιχίρο, μεγαλύτερο γιο του Τακίτσι Τογιόντα. Το τμήμα αυτό διαχωρίστηκε ως Toyota Motor Co. Ltd. το 1937 και σήμερα είναι γνωστό ως Toyota Motor Corporation. Η Toyota Industries είναι μία από τις 13 βασικές εταιρείες του ομίλου Toyota.

Παραπομπές
----------

1. ↑  «Toyota Motor Affiliate to Buy Cascade for $759 Million». Bloomberg. 23 October 2012.. Ανακτήθηκε στις 23 February 2013.
2. 1 2  «Non-Stop Shuttle Change Toyoda Automatic Loom,Type G» (στα Japanese). The Japan Society of Mechanical Engineers. Αρχειοθετήθηκε από το πρωτότυπο στις 16 Σεπτεμβρίου 2016. Ανακτήθηκε στις 5 Σεπτεμβρίου 2016. CS1 maint: Μη αναγνωρίσιμη γλώσσα (link)

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Toyota Industries** |

* Επίσημος ιστότοπος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 251904082
* ISNI: 0000 0004 0616 6618
* NDL: 01182905

 |

 |
Η **OnePlus Technology Co. Ltd.** είναι μία Κινέζικη κατασκευάστρια ηλεκτρονικών ειδών ευρείας κατανάλωσης που εδρεύει στο Shenzhen, μία επαρχία Γκουανγκντόνγκ, στο κτίριο Tairan (泰然 大厦), στην περιοχή του ναού Chegong (车 公庙) της περιφέρειας Futian. Ιδρύθηκε από τον Pete Lau και τον Carl Pei τον Δεκέμβριο του 2013 και σήμερα ανήκει κατά πλειοψηφία στην Oppo ως ο μοναδικός μέτοχος της, η οποία είναι θυγατρική της BBK Electronics μαζί με τις Vivo, realme και iQOO. Η εταιρεία είναι πιο γνωστή για την κατασκευή smartphone και εξυπηρετεί επίσημα 34 χώρες και περιοχές σε όλο τον κόσμο από τον Ιούλιο του 2018.

Προϊόντα
--------

Η τρέχουσα εταιρεία παρασκευάζει έξυπνα τηλέφωνα, ακουστικά (headphones-handsfree), τηλεοράσεις, αξεσουάρ κινητών, τσάντες και μπλουζάκια. Αναμένεται έξυπνο ρολόι.
**Ζώνες Ώρας της Αφρικής**:  

|  |  |
| --- | --- |
| μαύρο | **UTC−01:00**: Ώρα Πράσινου Ακρωτηρίου. |
| πράσινο | **UTC±00:00**: Ώρα Δυτικής Ευρώπης · Μέση Ώρα Γκρίνουιτς. |
| μπλε | **UTC+01:00**: Ώρα κεντρικής Ευρώπης · Ώρα Δυτικής Αφρικής. |
| κόκκινο | **UTC+02:00**: Θερινή Ώρα Κεντρικής Ευρώπης · Ώρα Ανατολικής Ευρώπης · Ώρα Κεντρικής Αφρικής · Θερινή Ώρα Δυτικής Αφρικής · Στάνταρ Ώρα Νοτίου Αφρικής. |
| κίτρινο | **UTC+03:00**: Θερινή Ώρα Ανατολικής Ευρώπης · Ώρα Ανατολικής Αφρικής. |
| γκρι | **UTC+04:00**: Ώρα Μαυρικίου · Ώρα Σεϋχελλών. |

Με δύο διαφορετικά χρώματα σε ραβδώσεις σημειώνονται οι χώρες που εφαρμόζουν θερινή ώρα

Η **Ώρα Μαυρικίου**, ή **MUT**, είναι ζώνη ώρας που χρησιμοποιείται από το νησιωτικό έθνος του Μαυρικίου στον Ινδικό Ωκεανό. Η ζώνη είναι τέσσερις ώρες μπροστά από την ώρα UTC (UTC+4).

Η θερινή ώρα χρησιμοποιήθηκε το 2008. Τα ρολόγια μετακινήθηκαν στην UTC+5 στις 26 Οκτωβρίου 2008 και να επέστρεψαν στην χειμερινή ώρα στις 29 Μαρτίου 2009 στις 3 το πρωί τοπική ώρα.
Η αλλαγή ώρας δεν εφαρμόζεται πλέον.

Δείτε επίσης
------------

* Θερινή ώρα στον Μαυρίκιο

Παραπομπές
----------

1. ↑  Mauritius turns the clock forward in October 2008
Η **Αγία Ειρήνη η Μεγαλομάρτυς** έζησε μέχρι τον 4ο αιώνα. Ήταν από τη Μαγεδών, κόρη του τοπικού άρχοντα Λικινίου.

Το αρχικό όνομά της ήταν Πηνελόπη. Όταν όμως ασπάσθηκε τον Χριστιανισμό βαπτίσθηκε Ειρήνη. Η χριστιανική παράδοση αναφέρει πως ήταν εξαιρετικής ομορφιάς και μόρφωσης και με ιδιαίτερη ευφράδεια και έντονο θρησκευτικό ζήλο. Ανέλαβε ιεραποστολικά καθήκοντα στη Περσία επί Σαπώρ Α΄ όπου και υπέστη μεγάλη καταδίωξη.

Τελικά η Ειρήνη κατέφυγε στην Έφεσο συνεχίζοντας να διδάσκει με ακόμη εντονότερο ζήλο και με λαμπρά αποτελέσματα ως το θάνατό της που έλαβε χώρα στην ίδια πόλη. Η Ορθόδοξη Εκκλησία ανακήρυξε την Ειρήνη Αγία και Μεγαλομάρτυρα και όρισε να τιμάται η μνήμη της στις 5 Μαΐου κατ΄ έτος.

Ήταν προστάτις της Ελληνικής Χωροφυλακής και σήμερα της Κυπριακής Αστυνομίας.

Η Τίμια Κάρα της Αγίας φυλάσσεται στον Ιερό Ναό Αγίας Ειρήνης Ριγανοκάμπου Πατρών.

Αναφορές
--------

1. ↑  «Dictionary of Women Worldwide» (Αγγλικά) Gale, Yorkin Publications. Ντιτρόιτ. 2006. ISBN-13 978-0-7876-7585-1.
Για άλλες χρήσεις, δείτε: Αίρεση (αποσαφήνιση).
Ο Γαλιλαίος Γαλιλέι καταδικάστηκε ως αιρετικός
Ως **αίρεση** στην Ελληνική γλώσσα, αποδίδεται η έννοια της κατάκτησης και της κατάληψης, εφόσον η λέξη ετυμολογείται από το ρήμα *αιρέω*. Αν ετυμολογείται από το *αιρέομαι*, τότε στα πλαίσια της αρχαίας ελληνικής γραμματείας σημαίνει το *εκλέγειν*, το δικαίωμα εκλογής, την ελεύθερη σκέψη, την ελεύθερη βούληση την ελεύθερη επιλογή, τη φιλοσοφική και τη θρησκευτική αίρεση. Ως *αιρετικός* νοείται εκείνος που είναι ικανός να εκλέγει, που δεν υιοθετεί τις παραδεδομένες αντιλήψεις και ιδέες. Σύμφωνα με τη σύγχρονη έννοια του όρου -εκείνος δηλαδή που στην αρχαιότητα αποκαλείτο *αιρετιστής*- είναι ο οπαδός, μιμητής ή εκείνος που ανήκει κυρίως σε θρησκευτική και δευτερευόντως σε ό,τι έχει χαρακτηρισθεί ως επιστημονική αίρεση. Οι αιρέσεις ως παρεκκλίσεις, αποσχίσεις από την βασική αρχή είναι δυνατόν να ταξινομηθούν σε επιστημονικές, ιδεολογικές και θρησκευτικές.

Ιστορία
-------

Η ανθρώπινη ιστορία βρίθει αιρετικών ιδεών και απόψεων που άλλοτε λειτούργησαν ως κινητήριος μοχλός εξελικτικών διαδικασιών και άλλοτε αποδείχθηκαν αναληθείς. Αναμφίβολα υπό την οπτική γωνία της αρχαίας ελληνικής γραμματείας αιρετικός υπήρξε ο Σωκράτης ως άνθρωπος που αμφισβήτησε τις παραδεδομένες αξίες της εποχής του, αιρετικοί οι επιστήμονες που αμφισβήτησαν τις παραδεδομένες επιστημονικές αξίες της εποχής τους (βλ. Γαλιλαίος), αιρετικοί οι θρησκευτικοί ηγέτες που αμφισβήτησαν το *status* της εποχής τους, παραδίδοντας στην ανθρωπότητα νέες πίστεις. Οι νέες αυτές αλήθειες διαμόρφωσαν διαφορετικές καθιερωμένες αξίες γύρω από τις οποίες χτίστηκε κομμάτι-κομμάτι το διανοητικό και πρακτικό πλαίσιο του ανθρώπινου πολιτισμού. Υπό την οπτική γωνία της θρησκευτικής αντίληψης για την αίρεση, αιρετικοί είναι όσοι αμφισβητούν ό,τι εννοείται ως καθιερωμένο δόγμα.

Βιβλιογραφία
------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αίρεση** |

* Θ. Πελεγρίνης, *Λεξικό της Φιλοσοφίας*, Ελληνικά Γράμματα, (Αθήνα 2004)
Η **Αγία Ουρσούλη** ή **Αγία Ούρσουλα** είναι Αγία της Δυτικής Εκκλησίας. Ήταν πριγκίπισσα κόρη του Βασιλιά της Βρετάνης Δεονάτου. Εχριστιανίσθηκε στη Γαλατία και στις Χώρες του Ρήνου. Θανατώθηκε από τους Ούνους το 453. Η μνήμη της εορτάζεται, από τη Δυτική Εκκλησία στις 21 Οκτωβρίου.

Υπό τη προστασία της Αγίας Ουρσούλης δημιουργήθηκε τον 6ο αιώνα το γνωστό γυναικείο μοναχικό Τάγμα Ουρσουλινών (καλογριών).

Προς τιμή της Αγίας και παρθένου Ούρσουλας ο Χριστόφορος Κολόμβος ονομάτησε τις νήσους που ανακάλυψε στο δεύτερο ταξίδι του το 1493, τις γνωστές Νήσοι Παρθένου ή *Νήσοι Παρθένων* (Virgin islands) στη Καραϊβική.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 16626696
* LCCN: n2004148047
* ISNI: 0000 0000 8339 528X
* GND: 118625616
* NKC: jx20080702019

 |

 |
Οι **Ska-P** είναι ισπανικό σκα πανκ συγκρότημα από την περιοχή Βαγιέκας της Μαδρίτης.

Δημιουργήθηκε το 1994 και πήρε το όνομα του από την αγγλική λέξη *escape*. Τα μέλη του είναι οι: Pulpul, Pipi, Joxemi, Julitros, Luismi και Kogote.

Το 2005 ανακοινώθηκε παύση της λειτουργίας του γκρουπ, προκειμένου τα μέλη του να αφοσιωθούν σε άλλα μουσικά projects. Εν τέλει, επανενώθηκαν το 2008. Το 2014 ανακοίνωσαν ξανά μία δεύτερη παύση.

Οι Ska-P πολιτικά μπορούν να θεωρηθούν ως ένα αντιφασιστικό, αντικαθεστωτικό, αριστερό, σχεδόν αναρχικό συγκρότημα.

Δισκογραφία
-----------

* 1994 Ska-P
* 1996 El Vals del Obrero
* 1998 Eurosis
* 2000 Planeta Eskoria
* 2002 Que Corra La Voz
* 2008 Lágrimas y Gozos
* 2013 99%
* 2018 Game Over

Παραπομπές
----------

1. ↑  «Ska-P». Ανακτήθηκε στις 23 Ιουλίου 2017.
2. ↑  «Ska-P history». Αρχειοθετήθηκε από το πρωτότυπο στις 15 Ιουλίου 2017. Ανακτήθηκε στις 23 Ιουλίου 2017.
3. ↑  «Ska-P». Ανακτήθηκε στις 23 Ιουλίου 2017.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 158481280
* LCCN: n2016003057
* ISNI: 0000 0001 0571 6006
* GND: 10333978-4
* BNF: cb14019098n (data)
* MusicBrainz: 2de794c8-8826-48d0-90e0-6900183ba9e0
* NKC: xx0077997

 |

 |
Το **Sister Dearest** είναι μία πορνογραφική ταινία Αμερικανικής παραγωγής γυρισμένη το 1985. Πρωταγωνιστούν οι Τρέισι Λορντς, Τομ Μπάιρον, Χάρι Ριμς, Σούζαν Χαρτ, Πίτερ Νορθ, Τζίντζερ Λιν, Κρίσταλ Μπριζ, Σαχάρα, και Χέρσελ Σάβατζ.

Περίληψη
--------

Η ταινία αρχίζει με την επίσκεψη του Ράντι Τζένιγκς (Τομ Μπάιρον) στο παλιό του κολέγιο. Βλέποντας μια γυμνή φωτογραφία της αδελφής του Βίκυ (Τρέισι Λορντς), αναπολεί τη χρονιά που ήταν πρωτοετής. Μαζί με άλλους τρεις φίλους του έπρεπε να κάνουν έρωτα με μια γυναίκα προκειμένου να γίνουν αποδεκτοί στην αδελφότητα Delta Gamma Nu. Ύστερα από απανωτές αποτυχίες, ο Ράντι θα καταφέρει το στόχο του όταν η αδελφή του Βίκυ τον αποπλανεί.

Άλλα στοιχεία
-------------

Όπως και στις περισσότερες από τις πορνογραφικές ταινίες που γύρισε η Τρέισι Λορντς, ήταν ανήλικη και στη συγκεκριμένη ταινία. Οι σκηνές της κόπηκαν όταν ξέσπασε το σκάνδαλο και αντικαταστάθηκαν με σκηνές που γύρισε εκ των υστέρων η Κρίστι Κάνιον. Η νέα έκδοση της ταινίας κυκλοφόρησε με τον τίτλο *Back to Class*.

Πληροφορίες
-----------

* Σκηνοθεσία: *Τζόναθαν Ρος*
* Σενάριο: *Τζέρι Ρος*
* Διανομή: *Dreamland Home Video*
* Διάρκεια: *78 λεπτά*
* Γλώσσα: *Αγγλικά*
Οι **Onirama** είναι ελληνικό ποπ ροκ συγκρότημα. Έχουν συνεργαστεί με καλλιτέχνες, όπως ο Αντώνης Ρέμος, ο Σάκης Ρουβάς, ο Μιχάλης Χατζηγιάννης και η Έλενα Παπαρίζου.

Καριέρα
-------

Το συγκρότημα σχηματίστηκε τον Οκτώβριο του 2000 ως αποτέλεσμα μιας ιδέας του Θοδωρή Μαραντίνη και του Διονύση Φραντζή όταν συναντήθηκαν στη διάρκεια της στρατιωτικής τους θητείας. Ιδρυτικά μέλη ήταν επίσης οι Γιώργος και Δημήτρης Κοκονίδης, ενώ λίγους μήνες αργότερα έγινε μέλος ο Κώστας Καρακατσάνης.

Το συγκρότημα ξεκίνησε αρχικά σαν χόμπι, με το όνομα "Mixing Up The Medicine" , όνομα που αντικατόπτριζε τα πολλά και διαφορετικά είδη μουσικής που έπαιζαν.

Το 2003 έγινε μέλος ο Χρήστος Τρεσίντσης και στα μέσα της ίδιας χρονιάς έγινε η μετονομασία του συγκροτήματος σε Onirama, όνομα που προέρχεται από τη φράση "Τα Όνειρά μας".

Στα τέλη του 2005 κυκλοφόρησε το πρώτο τους άλμπουμ, με το τραγούδι "Ο Χορός" (Κλείσε τα Μάτια) να γίνεται επιτυχία, όπως και το σινγκλ "Μια μέρα θα' ρθεις".

Το Μάρτιο του 2006 οι Onirama ήταν υποψήφιοι στην κατηγορία του καλύτερου ποπ συγκροτήματος στα 5α Βραβεία Αρίων.

To καλοκαίρι του 2007 περιοδεύουν με τον Αντώνη Ρέμο.

Τον Ιούνιο του 2008 κυκλοφόρησαν το δεύτερό τους άλμπουμ, με τίτλο "Κλεψύδρα" το οποίο ήταν στην πρώτη θέση στους καταλόγους επιτυχιών της IFPI και έπειτα έγινε χρυσό. Το ίδιο άλμπουμ ήταν στην 11η θέση στον κατάλογο με τα 50 καλύτερα ελληνικά άλμπουμ του έτους 2008 και στην 13η θέση στον κατάλογο ελληνικών και ξένων άλμπουμ του 2008*.* 

Τη σεζόν 2009-2010 εμφανίζονται με τον Μιχάλη Χατζηγιάννη στο Rex.

Το Νοέμβριο του 2010 κυκλοφόρησε ο δίσκος *Στη Χώρα των Τρελών* ηχογραφημένος στα Black Studios στη Σαντορίνη. Περιελάμβανε το επίσημο τραγούδι των Special Olympics Athens 2011 *Εκεί για σένα εγώ*.

Τον Οκτώβριο του 2011 ξεκίνησαν ζωντανές εμφανίσεις με τον  Σάκη Ρουβά και την Ελένη Φουρέιρα στο Αθηνών Αρένα. Παράλληλα, εμφανίζονται σε νυχτερινά κέντρα διασκέδασης σε όλη την Ελλάδα.

Δισκογραφία
-----------

* 2007: *Δύσκολος Καιρός για Πρίγκιπες* (#9 στην Ελλάδα)
* 2008: *Κλεψύδρα* (#1 στην Ελλάδα, (χρυσός)
* 2009: *Χωρίς αιτία* (αργυρός)
* 2010: Στη χώρα των τρελών
* 2014: Μεθυσμένο Τατουάζ
* 2017: Ποπ Αρτ
* 2021: Ανθολόγιο για μικρούς και μεγάλους

Παραπομπές
----------

1. 1 2  «ΒΙΟΓΡΑΦΙΚΟ: Onirama». *MAD TV*. Ανακτήθηκε στις 10 Ιουλίου 2008.
2. ↑  «Οι καλλιτέχνες των "Αρίων"». *MAD TV* .  10 Ιουλίου 2008
3. ↑  «Annual Charts- Year 2008: Top 50 Ελληνικών Aλμπουμ». *IFPI Greece*. Ιανουάριος 2009. Αρχειοθετήθηκε από το πρωτότυπο στις 27 Ιανουαρίου 2009. Ανακτήθηκε στις 22 Ιανουαρίου 2009.
4. ↑  «Annual Charts- Year 2008: Top 50 Ελληνικών και Ξένων Aλμπουμ». *IFPI Greece*. Ιανουάριος 2009. Αρχειοθετήθηκε από το πρωτότυπο στις 29 Ιανουαρίου 2009. Ανακτήθηκε στις 22 Ιανουαρίου 2009.

Εξωτερικοί σύνδεσμοι
--------------------

* Επίσημη ιστοσελίδα
* Onirama στο Myspace